איזידור ריינר

איזידור ריינר (באנגלית: Isidor Rayner; 11 באפריל 1850 – 25 בנובמבר 1912) היה חבר המפלגה הדמוקרטית בסנאט של ארצות הברית, שייצג את מדינת מרילנד, בין השנים 1905 ל-1912. הוא גם ייצג את מחוז הקונגרס הרביעי של מרילנד מ-1887 עד 1889 ומ-1891 עד 1895. היה אחד הסנאטורים היהודים הראשונים בארצות הברית בהיסטוריה האמריקאית.

ביוגרפיה
ריינר נולד למשפחה יהודית-גרמנית בבולטימור, מרילנד, ולמד בבתי ספר פרטיים מקומיים. מאוחר יותר הוא למד באוניברסיטת מרילנד, בולטימור  ובאוניברסיטת וירג'יניה. הוא החל ללמוד משפטים והתקבל ללשכת עורכי הדין במרילנד ב-1871.

ריינר נבחר לבית הנבחרים של מרילנד  וכיהן בין 1878 ל-1884. בשנת 1885, הוא נבחר לסנאט של מדינת מרילנד , וכיהן שנה אחת, עד 1886.

ריינר נבחר באותה שנה לקונגרס ה-50 של ארצות הברית. הוא לא הצליח להיבחר מחדש ב-1888 לקונגרס ה-51, אך זכה בשתי מערכות הבחירות הבאות לקונגרסים ה-52 וה-53. הוא סירב להיות מועמד למינוי מחדש ב-1894.

חמש שנים מאוחר יותר ב-1899, ריינר נבחר להיות התובע הכללי של מרילנד, וכיהן עד 1903. הוא נבחר כדמוקרט ב-1905 לסנאט האמריקני, ונבחר שוב ב-1911. בהיותו סנאטור, הוא כיהן כיו"ר הוועדה לטיפול בתביעות של אינדיאנים  (בקונגרס השישים ושניים).

בשנת 1912, נפטר ריינר בוושינגטון, בזמן ששימש כסנאטור. הוא נקבר בבית הקברות רוק קריק.

קישורים חיצוניים 

 Isidor Rayner, late a senator from Maryland, Memorial addresses delivered in the House of Representatives and Senate frontispiece 1914

הערות שוליים

אמריקאים ממוצא גרמני-יהודי
תובעים כלליים במדינות ארצות הברית
חברי האספה הכללית של מרילנד
חברי בית הנבחרים של ארצות הברית ממרילנד
חברי בית הנבחרים של ארצות הברית מטעם המפלגה הדמוקרטית
יהודים חברי בית הנבחרים של ארצות הברית
יהודים חברי הסנאט של ארצות הברית
חברי הסנאט של ארצות הברית ממרילנד
סנאטורים חברי המפלגה הדמוקרטית
אמריקאים שנולדו ב-1850
אמריקאים שנפטרו ב-1912